305 cm.
 Изделието е представено като покривало за басейн или детски басейн, което да поддържа оптимална температурата на водата и да пази басейна от замърсяване.
 Вж. изображенията (*1).
 3926 90 92
 Класирането се определя от общи правила 1 и 6 за тълкуване на Комбинираната номенклатура и от описанието на кодове по КН 3926 , 3926 90 и 3926 90 92 .
 Изключва се класиране на изделието в позиция 9506 като част или принадлежност за басейн или детски басейн, тъй като по смисъла на забележка 3 към глава 95 изделието не може да бъде определено като изключително или главно предназначено за басейни или детски басейни. Освен това изделието не може да се счита за част или принадлежност за басейн или детски басейн от позиция 9506 , защото то не е абсолютно необходимо за функционирането на басейна или детския басейн, не адаптира тези басейни към особени операции, нито пък им дава допълнителни възможности или им позволява да осигуряват изпълнението на особена функция, свързана с главната им функция, която е тази на басейни и детски басейни (вж. решението на Съда от 16 юни 2011 г. по дело Unomedical, C-152/10, ECLI:EU:C:2011:402, точки 29 и 36). Басейнът или детският басейн не може да бъде използван, когато е покрит.
 Изключва се класиране като „плочи, листове, фолио, пластини и ленти“ в позиции 3920 или 3921 по силата на забележка 10 към глава 39, защото изделието е изрязано в кръгла форма, вместо да е неизрязано или изрязано в правоъгълна форма.
 Следователно изделието трябва да бъде класирано според материала, от който е направено, в код по КН 3926 90 92 като „други изделия от пластмаси, произведени от листове“.
 (*1) Изображенията са само за информация.
 